OpenLLM-France/wikimedia huggingface dataset:
# 7 días en La Habana

7 días en La Habana és una pel·lícula del 2012 ambientada durant una setmana a l'Havana que compta amb un episodi per cada dia de la setmana dirigit per un cineasta diferent: Julio Medem, Laurent Cantet, Juan Carlos Tabío, Benicio del Toro, Gaspar Noé, Pablo Trapero i Elia Suleiman. El guió va ser escrit pel novel·lista cubà Leonardo Padura.

## Argument

En set dies, set directors plasmen la vida de diversos personatges a l'Havana. Aconsegueixen allunyar-se dels tòpics turístics per arribar al cor de la realitat cubana observant la mentalitat dels illencs i la seva esperança en el progrés. Alguns dels curtmetratges comparteixen personatges seguint el mateix fil de la història, basat en la vida quotidiana de cadascun, els seus costums i les seves preocupacions.

## Episodis

* «El Yuma» (dilluns, Benicio del Toro)
* «Jam session» (dimarts, Pablo Trapero)
* «La tentación de Cecilia» (dimecres, Julio Medem)
* «Diary of a beginner» (dijous, Elia Suleiman)
* «Ritual» (divendres, Gaspar Noé)
* «Dulce amargo» (dissabte, Juan Carlos Tabío)
* «La fuente» (diumenge, Laurent Cantet)

## Repartiment

* Daniel Brühl com a Leonardo
* Emir Kusturica com ell mateix
* Elia Suleiman com ell mateix
* Josh Hutcherson com a Teddy Atkins
* Vladimir Cruz com a Angeliot
* Mirta Ibarra com a Mirta
* Jorge Perugorria com a Tata

## Producció

La pel·lícula és una coproducció entre l'espanyola Morena Films i la francesa Full House, en associació amb l'Havana Club International cubà i un pressupost d'uns 3 milions d'euros. El rodatge va tenir lloc a l'Havana del 4 de març al 6 de maig de 2011.
La pel·lícula va competir a la secció Un certain regard al 65è Festival Internacional de Cinema de Canes.

## Referències

* ↑ Hopewell, John. «Del Toro set to spend '7 Days in Havana'». Variety, 08-12-2010. [Consulta: 18 setembre 2011].
* ↑ «7 Days in Havana: Cast & Credits». Wild Bunch. Arxivat de l'original el 2012-03-29. [Consulta: 18 setembre 2011].
* ↑ Ríos Pérez, Sergio. «Morena Films gets ready to spend 7 Days In Havana». sineuropa.org. Cineuropa, 04-01-2011. [Consulta: 18 setembre 2011].
* ↑ «7 Days In Havana (7 Dias En La Habana)». Screenbase. Screen International. Arxivat de l'original el 2011-05-18. [Consulta: 18 setembre 2011].
* ↑ «2012 Official Selection». Cannes. [Consulta: 21 abril 2012].
# Ventenac d'Aude

Ventenac Riba d'Aude (en francès Ventenac-en-Minervois) és un municipi francès situat al departament de l'Aude i a la regió d'Occitània.
# Tudèla

Tudèla (en francès Tudelle) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 41 | 55 | 57 | 55 | 52 | 63 | 68 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Roland Dupuy | |

## Referències

* ↑ «Toponímia occitana». Arxivat de l'original el 2009-12-26. [Consulta: 10 agost 2010].
* ↑ Mapa del Gers amb els municipis en gascó
# Valaiguièra

Valaiguièra (en francès Valliguières) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Datàfon

Un datàfon o passatargetes és un dispositiu electrònic compacte que s'utilitza als establiments comercial i botigues per tal de mecanitzar el procés de cobrament als clients que empren targeta de crèdit o de dèbit. A través de l'ús de la línia telefònica o d'una adreça IP (via GSM, GPRS, Wi-Fi, etc.), el datàfon comunica l'establiment amb els centres de dades de les entitats financeres i els envia informació bancària per procedir al pagament.
L'aparença dels datàfons és diversa, atès que poden ser terminals fixos, sense fils, connectats als telefòns mòbils intel·ligents o bé integrats al sistema de comptabilitat pel cas de comerços amb diversos establiments. En qualsevol cas, els datàfons són aparells que estan sempre gestionats i incorporats als terminals punt de venda (TPV) de la botiga —els quals inclouen totes les tecnologies de gestió de venda al públic.
El programari estàndard centralitzar que utilitzen els datàfons és EMV. Es tracta d'un sistema de xifrat de dades i via xip que està gestionat de manera comuna per les empreses de gestió de pagaments per targeta de crèdit. Permet evitar el frau en el pagament i està homogeneïtzat per a l'ús en qualsevol tipus de dispositiu autoritzat a pagaments a nivell mundial.

## Referències

* ↑ «Datàfon». TERMCAT. [Consulta: 16 gener 2020].
* ↑ Radu, 2003, p. 231.
* ↑ «¿Qué es un TPV y cómo funciona?» (en castellà). Universalpay Entidad de Pago SLU, 29-10-2019. [Consulta: 16 gener 2020].
* ↑ Roland, 2015, p. 28-29.

## Bibliografia

* Radu, Cristian. Implementing Electronic Card Payment Systems (en anglès). Artech House, 2003 (Artech House computer security series). ISBN 9781580538039.
* Roland, Michael. Security Issues in Mobile NFC Devices (en anglès). Springer, 2015 (T-Labs Series in Telecommunication Services). ISBN 9783319154886.
# Affair in Havana

Affair in Havana és una pel·lícula estatunidenca dirigida per László Benedek, estrenada el 1957.

## Argument

Nick Douglas, un pianista nord-americà que treballa al restaurant d'un hotel a l'Havana, és convidat a asseure's a la taula de Mal Mallabee, un magnat compatriota seu confinat en una cadira de rodes a causa d'un accident de navegació provocat per Lorna, la seva esposa. Nick és l'amant de Lorna, i Mallabee, que va contractar un detectiu privat, ho sap. Quan Lorna demana el divorci, Mallabee l'amenaça de retirar-li qualsevol ajut econòmic. Entre la parella comença un estrany joc de poder que desemboca en assassinat.

## Crítica

En aquest drama de suspens, els problemes comencen quan la dona d'un esguerrat propietari de plantacions es prepara per marxar amb el seu amant. Només que abans que ho faci, el seu marit malalt li diu que només viurà uns quants mesos més, i si roman amb ell heretarà 20 milions de dòlars. Llavors deixa el seu amant i torna amb el seu marit. El temps passa i ell encara és viu. Creix la impaciència i empeny el seu marit i la seva cadira de rodes a la piscina i aconsegueix els seus diners. Després, assassina un criat, però al final un altre dels criats del seu marit venja la seva mort i mata la muller. Mentrestant, l'amant retorna al bar on va conèixer la dona. La pel·lícula es va rodar en l'opulenta l'Havana, a Cuba abans de la pujada de Castro al poder.

## Repartiment

* John Cassavetes: Nick
* Raymond Burr: Mallabee
* Sara Shane: Lorna
* Lilia Lazo: Fina
* Sergio Pena: Valdes
* Celia Cruz: Cantant
* José Antonio Rivero: Rivero
* Miguel Ángel Blanco: Capità de policia

## Referències

* ↑ Affair in Havana (en anglès).
* ↑ The New York Times. Affair in Havana (en anglès). The New York Times.
# The Million Dollar Hotel

The Million Dollar Hotel és una pel·lícula dramàtica del 2000 basada en una història conceptual de Bono i Nicholas Klein, dirigida per Wim Wenders, i protagonitzada per Jeremy Davies, Milla Jovovich i Mel Gibson. La pel·lícula compta amb música d'U2 i de diversos músics que es va publicar a la banda sonora, The Million Dollar Hotel: Music from the Motion Picture.

## Argument

Un grup de persones molt diferents viuen en un hotel a Los Angeles, Califòrnia, inclosos els romàntics Tom Tom (Davies) i Eloise (Milla Jovovich). Els fets que es desenvolupen són el resultat de la mort d'un important resident, el fill (Tim Roth) d'un magnat dels mitjans multimilionari. El seu pare encarrega un F.B.I. agent (Gibson) per investigar la seva mort.

## Repartiment

* Jeremy Davies com a Tom Tom
* Milla Jovovich com a Eloise
* Mel Gibson com a Det. Skinner
* Jimmy Smits com a Geronimo
* Peter Stormare com a Dixie
* Amanda Plummer com a Vivian
* Gloria Stuart com a Jessica
* Tom Bower com a Héctor
* Donal Logue com a Det. Charley Best
* Bud Cort com a Shorty
* Julian Sands com a Terence Scopey
* Conrad Roberts com Stix
* Harris Yulin com a Stanley Goldkiss
* Charlayne Woodard com a Jean Swift
* Ellen Cleghorne com a Marlene
* Richard Edson com a Joe
* Tito Larriva com a Jesús
* Jon Hassell com a Hollow
* Tim Roth (sense acreditar) com Izzy Goldkiss
* Bono (sense acreditar) com home del loby a l'hotel

## Producció

La història va ser desenvolupada originalment per Bono el 1987 quan es filmava el vídeo musical de "Where the Streets Have No Name".

## Recepció

La pel·lícula tenia un pressupost estimat de 8.000.000 dòlars, però només es va obrir a 29.483 dòlars a la taquilla dels Estats Units, amb poc més èxit en les setmanes posteriors o en altres països. També va rebre crítiques molt pobres, obtenint 25 de 100 a Metacritic i un 25% a Rotten Tomatoes, tot i que va guanyar l'Ós de Plata al Festival Internacional de Cinema de Berlín l'any 2000. En una conferència de premsa d'octubre de 2000 a Sydney, abans de l'estrena a Australia de la pel·lícula, Mel Gibson va dir: "Vaig pensar que era tan avorrida com el cul d'un gos." Més tard va explicar:
| « | Va ser al final d'un dia en què havia fet 6.000 entrevistes, un noi va preguntar sobre la pel·lícula i va escapar. Més tard, vaig pensar 'Déu, per què vaig dir això? Sóc un idiota! Vaig produir aquesta pel·lícula. Jo la distribueixo!' Va ser bastant irreflexiva de mi part, perquè molta gent va treballar molt en aquella pel·lícula, i el fet és que hi ha moments de geni. La banda sonora és d'U2, i és fenomenal. Així que em sap molt greu dir-ho. He escrit moltes cartes de disculpes al respecte. | » |

## Referències

* ↑ «The Million Dollar Hotel».
* ↑ «The Million Dollar Hotel (1999)».
* ↑ «The Million Dollar Hotel». imdb.
* ↑ «The Million Dollar Hotel». Metacritic.
* ↑ «The Million Dollar Hotel (2000)». Rotten Tomatoes.
* ↑ Rene Rodriguez «Mel on Men, "Mad Max" Musings – and More». Miami Herald, 15-12-2000.

## Enllaços externs

* Official web site a Wayback Machine (archived 23 February 2007$^{[Datemismatch]}$)
# Mesogobio tumenensis

Mesogobio tumenensis és una espècie de peix cipriniforme de la família dels ciprínids.

## Morfologia

* Els mascles poden assolir 15,1 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: riu Tumànnaia (la Xina).

## Referències

* ↑ Banarescu P. & Nalbant T. T., 1973. Pisces, Teleostei. Cyprinidae (Gobioninae). Das Tierreich v. 93. i-vii + 1-304.
* ↑ BioLib (anglès)
* ↑ Zheng, P.-S., Hwang, H.-M., Chang, Y.-L. & Dai, D.-Y., 1980. The Fishes of the River Tu-men. The Fishes of the River Tu-men.: 1-111.
* 1 2 3 FishBase (anglès)
* ↑ Yue, P., 1998. Gobioninae. p. 232-389. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
* ↑ Institut d'Hidrobiologia de l'Acadèmia Sínica, Museu Natural de Shanghai i Ministeri d'Agricultura de la Xina de 1993. El peixos d'aigua dolça de la Xina en il·lustracions a color. Vol. 3. 166p.
* ↑ Kim, I.-S., 1997. Illustrated encyclopedia of fauna and flora of Korea. Vol. 37. Freshwater fishes. Ministry of Education.: 1-629.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Bèthvéser (Tarn i Garona)

Bèthvéser (en francès Belbèse) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 | 2019 |
| 75 | 76 | 64 | 65 | 58 | 61 | 104 | 149 |
| Des de 1962: població sense dobles comptes ||||||||

## Referències

* ↑ Toponímia occitana
# Murs (Gard)

Murs (en francès Mus) és un municipi francès situat al departament del Gard i a la regió d'Occitània. L'any 2005 tenia 9.661 habitants.

## Referències

* ↑ Topònims occitans del Gard
Viccionari
# Stanley Thatcher Blake

Stanley Thatcher Blake (*1910-24 de febrer 1973) va ser un botànic australià; que va esser president de la Royal Society of Queensland, de la qual s'havia associat amb el Queensland Herbarium des de 1945 fins al seu decés.
Abans de la seva unió amb l'Herbari, Blake rep una "beca Walter & Eliza Hall", que li permetrà realitzar expedicions de recol·leccions botàniques a Queensland Occidental de 1935 a 1937.
Blake està també acreditat per haver validat el nom Melaleuca quinquenervia, que havia estat inicialment proposat per Antonio J. Cavanilles (1745-1804).

## Obres

* The honey flora of South-Eastern Queensland (avec C. Roff), Queensland Department of Agriculture and Stock, 1958, 199 p., 175 pl.
* A Revision of Melaleuca leucadendron and its Allies (Myrtaceae), Contributions from the Queensland Herbarium, N°1, 1969, 114 p.
* A revision of Carpobrotus and Sarcozona in Australia, genera allied to Mesembryanthemum (Aizoaceae), Brisbane, 1969, Contributions from the Queensland Herbarium, N°7, 65 p., 11 plates.
* Studies in Cyperaceae, Brisbane, 1969, Contributions from the Queensland Herbarium, N°8, 48 p.
* A revision of Plectranthus (Labiatae) in Australia, Brisbane, 1971, Contributions from the Queensland Herbarium, N°9, 120 p.
* Idiospermum (Idiospermaceae), a new genus and family for Calycanthus australiensis, Brisbane, 1972, Contributions from the Queensland Herbarium, N°12, 37 p.
* Neurachne and its allies (Gramineae), Brisbane, 1972, Contributions from the Queensland Herbarium, N°13, 53 p.
* Plinthanthesis and Danthonia and a review of the Australian species of Leptochloa (Gramineae), Brisbane, 1972, Contributions from the Queensland Herbarium, N°14, 19 p.
* Revision of the genera Cymbopogon and Schizachyrium (Gramineae) in Australia, Brisbane, 1974, Contributions from the Queensland Herbarium, N°17, 70 p.

## Referències

* ↑ Es poden consultar els tàxons descrits per aquest autor a International Plant Names Index (anglès)
* Bright Sparks. Blake, Stanley Thatcher (1911 - 1973) Arxivat 2020-10-01 a Wayback Machine.

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Before Night Falls

Before Night Falls és una pel·lícula dirigida per Julian Schnabel, segons l'obra homònima de Reinaldo Arenas, sobre un guió de Cunningham O'Keefe, Lázaro Gómez Carriles i Julian Schnabel, estrenada el 2000.

## Argument

La vida de l'escriptor cubà Reinaldo Arenas, homosexual a la recerca de llibertat: en principi compromès amb la Revolució cubana, després és censurat i perseguit pel règim de Fidel Castro. Després de l'Èxode de Mariel, troba asil polític als Estats Units i residirà a Nova York on, afectat de la sida, se suïcidarà el 1990.

## Repartiment

* Javier Bardem: Reinaldo Arenas
* Olivier Martinez: Lazaro Gomez Carilles
* Andrea Di Stefano: Pepe Malas
* Johnny Depp: «Bon Bon» i el tinent Victor
* Sean Penn: «Cuco Sánchez» (el conductor del carro de bous)
* Michael Wincott: Herberto Zorilla Ochoa
* Olatz Lopez Garmendia: la mare de Reinaldo
* Giovanni Florido: Reinaldo, de nen
* Loló Navarro: l'àvia de Reinaldo
* Sebastián Silva: el pare de Reynaldo
* Carmen Beato: la institutriu

## Premis i nominacions
### Premis

* 2000. Gran Premi del Jurat al Festival Internacional de Cinema de Venècia
* 2000. Copa Volpi per la millor interpretació masculina per Javier Bardem

### Nominacions

* 2000. Lleó d'Or
* 2001. Oscar al millor actor per Javier Bardem
* 2001. Globus d'Or al millor actor dramàtic per Javier Bardem

## Al voltant de la pel·lícula

* «L'entrevista» de Reinaldo Arenas ha estat transcrita des del documental Havana dirigida per Jana Bokova (1990).

## Referències

* ↑ Arenas comença a experimentar la persecució de les autoritats, però continua escrivint i vivint la seva sexualitat com la sent per tal de poder continuar sent lliure. Ja no pot publicar les seves obres a l'illa, però aconsegueix enviar-les il·legalment a l'estranger. El pintor cubà Jorge Camacho, exiliat a França, l'ajuda a publicar els seus llibres la resta del món. Els seus crítics contra el poder i la seva homosexualitat li suposen conèixer la presó i els camps de rehabilitació pel treball. Això no li impedirà mai escriure. Tots els mitjans són bons per transmetre els seus escrits. A la presó, farà per exemple crida als rectes de «visitants». Marxa de l'illa el 1980, en l'Èxode de Mariel, en companyia d'altres milers d'expulsats pel règim cubà, anomenats «rebuigs de la societat».

## Enllaços externs

* Article dedicat a Cinebel.be
* Article crític sobre la credibilitat de la pel·lícula Arxivat 2006-01-12 a Wayback Machine.
# Fadoans

Fadoàs (en francès Faudoas) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 325 | 378 | 339 | 338 | 298 | 295 | 291 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Georges Fieldes | |
| 2008- | Jean-Louis Dupont | Divers droite |

## Referències

* ↑ Toponímia occitana
# El millor per a ella

El millor per a ella (originalment en anglès, Black or White) és una pel·lícula dramàtica estatunidenca del 2014 escrita i dirigida per Mike Binder. La pel·lícula és protagonitzada per Kevin Costner, Octavia Spencer, Jillian Estell, Bill Burr, Jennifer Ehle, André Holland, Gillian Jacobs i Anthony Mackie. La pel·lícula es va exhibir al Festival Internacional de Cinema de Toronto de 2014 i es va estrenar als cinemes dels Estats Units el 30 de gener de 2015. S'ha doblat al català oriental per a TV3, i al valencià per a À Punt.

## Premissa

L'Elliot Anderson queda vidu després d'un accident de cotxe que provoca la mort de la seva dona. Al funeral, la Rowena, l'àvia paterna de la seva neta Eloise, s'ofereix a cuidar-la, però l'Elliot declina amb ira. L'Elliot cria la seva neta mentre beu com a forma de lluitar contra el seu dolor. El món de l'Elliot es capgira quan la Rowena exigeix que l'Eloise estigui sota la cura del seu pare Reggie, el fill de la Rowena, que és addicte a les drogues i a qui Elliot culpa per la negligència que va provocar la mort de la seva pròpia filla. L'Elliot es troba profundament arrelat en una batalla per la custòdia i no s'aturarà davant res per evitar que la seva neta quedi sota la vigilància del seu pare imprudent.

## Repartiment

* Kevin Costner com a Elliot Anderson
* Octavia Spencer com a Rowena Jeffers
* Jillian Estell com a Eloise Anderson
* Bill Burr com a Rick Reynolds
* Mpho Koaho com a Duvan Araga
* Jennifer Ehle com a Carol
* André Holland com a Reggie Davis
* Gillian Jacobs com a Fay
* Paula Newsome com a jutge Cummins
* Anthony Mackie com a Jeremiah Jeffers

## Referències

* ↑ Hammond, Pete. «Oscars: Kevin Costner Put His Heart – And Own Money – Into ‘Black Or White’». Deadline Hollywood, 07-01-2015.
* ↑ «Toronto: Open Road in Talks to Acquire Kevin Costner, Octavia Spencer's 'Black and White'». hollywoodreporter.com, 25-09-2014.
* ↑ Austin Siegemund-Broka. «Kevin Costner-Octavia Spencer Drama 'Black and White' Gets Oscar-Qualifying Run». The Hollywood Reporter. [Consulta: 6 novembre 2014]. «It will run for one week in December, then will receive a platform release on Jan. 23, 2015, and will expand on Jan. 30.»
* ↑ Johnson, Ted. «PopPolitics: Kevin Costner on ‘Black or White,’ Ferguson and the Future (Listen)». Variety, 07-12-2014. «now in limited release»
* ↑ «El millor per a ella». ésAdir. [Consulta: 21 febrer 2023].
* ↑ «El millor per a ella». À Punt. [Consulta: 21 febrer 2023].
# Jean Benner

Jean Benner (Mülhausen, 28 de març de 1836 - París, 28 d'octubre de 1906) va ser un artista francès. Va ser bessó d'un altre artista, Emmanuel Benner, i el pare d’Emmanuel M. Benner, un altre artista.

## Primers anys de vida

Els bessons Jean i Emmanuel Benner van néixer el març de 1836 a Mulhouse, Alsàcia, França, fills de Jean Benner-Fries.

## Carrera

Els germans Benner van ser els primers dissenyadors dels molins i fàbriques de Mulhouse. Als 30 anys, Jean va poder estudiar art amb Léon Bonnat, Eck i Jean-Jacques Henner i va exposar al Saló de París el 1868. El 1881 hi va guanyar la seva primera medalla per aquest quadre Le Repos.
Va pintar bodegons, retrats i pintures de gènere, com ara After a Storm at Capri (1872), Trappist in Prayer (1875), Petite Falle de Capri, Flowers and Fruits (1868), i Reverie.
També va pintar a l'illa de Capri, que era una colònia d'artistes en aquell moment, entre els seus residents hi havia Frederic Leighton, Walter McLaren, John Singer Sargent, Edouard Alexandre Sain i Sophie Gengembre Anderson.

## Obres

* Una casa a Capri, 1881, Museu de Belles Arts, Pau
* Dones de Capri, 1882, Museu de Belles Arts de Mulhouse. Notable per la seva mida heroica, força inusual per a una pintura de gènere: 270|cm per 171|cm .
* Briseis plorant sobre el cos de Patrocle, 1878, castell-musee, Nemours
* Èxtasi, c. 1896, Museu d'Art Modern i Contemporani d'Estrasburg
* Noia a Capri, 1906, Museu de Belles Arts de Nantes
* Hollyhocks, Musée d'art et d'archéologie, Senlis
* Les Pêcheurs, Musée d'art moderne André Malraux, Le Havre
* Retrat de Jean-Jacques Henner, 1899, Museu de Belles Arts, Mulhouse
* Retrat d'Emmanuel Benner, Museu de Belles Arts de Nantes
* Salomé, Museu de Belles Arts de Nantes
* A França, sempre, Museu de Belles Arts, Mulhouse

## Galeria

* The Wreck, o The Italian, 1879, Musée Petit de Limoux
* Salomé, ca. 1899, Museu de Belles Arts de Nantes
* Retrat de Jean-Jacques Henner, 1899
* Nena a Capri, 1906, Museu de Belles Arts de Nantes
* Un racó fosc a Capri
* Ecstasy, Museu d'Art Modern i Contemporani d'Estrasburg
* A França, sempre
* Estudi de les flors, oli sobre tela, Laing Art Gallery
* Nineta, Museu de Belles Arts, Reims

## Referències

* 1 2 John Denison Champlin; Charles Callahan Perkins. Cyclopedia of painters and paintings. C. Scribner's sons; 1913. p. 139.
* ↑ Jean Benner biography. Rehs Galleries. Recuperat 6 de març de 2014.
* ↑ Famous Pictures Reproduced from Renowned Paintings by the World's Greatest Artists, Selected from the Best and Most Noted Art Galleries of France, England, Italy, the United States and Many Other Countries. Stanton and Van Vliet Company; 1917. p. 36.
* ↑ Famous Pictures Reproduced from Renowned Paintings by the World's Greatest Artists, Selected from the Best and Most Noted Art Galleries of France, England, Italy, the United States and Many Other Countries. Stanton and Van Vliet Company; 1917. p. 106, 108.
* ↑ Sophie Anderson. Falmouth Art Gallery. Recuperat 6 de març de 2014.
# Maria Dolors de Vedruna i Minguella

Maria Dolors de Vedruna i Minguella fou una compositora catalana.

## Biografia

Era filla del notari Josep Joaquim de Vedruna i Vidal i Teresa Minguella i Torres, i neboda de la santa fundadora Joaquima de Vedruna, amb qui el seu pare estava molt unit.
Casada amb Manuel Pujol de Senillosa i Hernández-Pons (1810-1850), fou la mare de Manuel Pujol de Senillosa i de Vedruna (1834-1872), hereu de Can Senillosa.
La seva única obra coneguda, fins al present, es conserva al fons musical TerC (Fons de la catedral-basílica del Sant Esperit de Terrassa).

## Obres

* Thema con variaciones en Sol M (1832), obra formada per un tema seguit de cinc variacions, amb baixos Alberti, ofereix un bell plantejament temàtic i una senzillesa lírica pròpia del classicisme.

## Referències

* ↑ «JOSE JOAQUIN DE VEDRUNA VIDAL». geneanet. Eduardo de Mas Caral.
* ↑ «MANUEL PUJOL DE SENILLOSA HERNANDEZ PONS». geneanet. Eduardo de Mas Caral.
* 1 2 3 «Obres de Maria Dolors de Vedruna a l'IFMuC».
* ↑ Gregori i Cifré, Josep Maria. Inventaris dels fons musicals de Catalunya. Volum 1: Fons de la catedral-basílica del Sant Esperit de Terrassa. Generalitat de Catalunya, Departament de Cultura i Mitjans de Comunicació, 2007.